امریکا بو هفته نؤوبتی حربی یاردیم پاکتی‌نین بیر حیسه‌سی اولا‌راق اوکراینایا یئنی سلاح‌لارین تحویل وئریلدیگینی اعلان ائده‌جک.
بو باره‌ده امریکا خاریجی ایشلرناظیرلیگی‌نین سؤزچوسو متیو میلر بریفینقده بیلدیریب.
میلر امریکا خاریجی ایشلر ناظیری آنتونی بلینکنین اوکراینانین خاریجی ایشلر ناظیری دمیترو کولبانین اوزاق منزیل‌لی ATACMS راکت‌لری‌نین اؤتورولمه‌سی طلبینه جاوابینی آچیقلاماق‌دان ایمتینا ائدیب.
"لاکین دئدیگیمیز کیمی، بیز اوکراینانی توپخانا و بیر سیرا سلاح‌لارلا تجهیز ائتمه‌یه داوام ائدیریک. بو هفته‌نین سونوندا اوکراینایا گؤسترمگی پلانلاشدیردیغیمیز علاوه یاردیملا باغلی باشقا آچیقلاما‌لار دا وئریله‌جک"، - خاریجی ایشلر ناظیرلیگی‌نین سوزچوسو وورغولاییب.
او همچنین علاوه ائدیب کی، امریکا اوکراینایا مومکون یئنی راکت و یا ساوونما سیستم‌لری‌نین تحویل وئریلمه‌سینی نظردن کئچیریر.
